**Portal Lo.Polis za starše – vse informacije na enem mestu**

Datum:

Številka:

**Spoštovani starši!**

Pri vodenju evidenc o vzgojno-izobraževalnem delu na šoli uporabljamo program Lo.Polis. Sestavni del programa je tudi portal za starše, ki se je v lanskem šolskem letu temeljito posodobil, dodane so nove vsebine, do portala pa dostopate preko spletne strani [lopolis.si](http://www.lopolis.si). Tako imate starši sedaj vse informacije zbrane na enem mestu.

Geslo za dostop do portala dobite v šoli. Vsa stara uporabniška imena in gesla so neuporabna. V prihodnjih dneh boste prejeli po e-pošti ali SMS ali oboje (odvisno, katere vaše podatke imamo na šoli) nova uporabniška imena in gesla.

Vsi starši, ki boste dobili uporabniško ime in geslo, lahko na portalu Lo.Polis koristite **brezplačen dostop** do vsebin – **Lo.Polis START paket.**

Vsebine v brezplačnem dostopu (START paketu):

* pregled urnika, dogodkov in nadomeščanj,
* pregled sporočil in komunikacija z razrednikom in šolo,
* prijava in odjava prehrane (ta vsebina zaenkrat še ne deluje),
* prijava na jutranje varstvo, podaljšano bivanje, interesne dejavnosti,
* prijava na obvezne in neobvezne izbirne predmete.

Po želji se lahko starši na portalu naročite na **plačljiv dostop** do vsebin – **Lo.Polis PRO paket.** Lo.Polis PRO paket je potrebno naročiti vsako leto na novo. Cena dostopa do PRO paketa za šolsko leto 21/22 je za enega otroka 26 € oz. 42 € za dva ali več otrok. (V nadaljevanju glejte opis pod vprašanjem **Kako se naročim na dostop do PRO paketa?**).

V **plačljivem** dostopu (PRO paketu) so vse vsebine iz START paketa in dodatno še:

* redovalnica s številčnimi ali opisnimi ocenami,
* napovedana ocenjevanja znanja,
* koledar šolskih obveznosti prikazan za dan, teden ali mesec,
* obveščanje o ocenah na mail ali sms.

Podjetje LOGOS.SI je za vas pripravilo nekaj vprašanj z odgovori, ki bodo razjasnila kakršnekoli dileme glede portala Lo.Polis in dostopa do PRO paketa.

Na vsebino paketov na šoli nismo imeli vpliva.

Še vedno upamo, da boste z razredniki in učitelji sodelovali in do informacij prišli tudi na ta način.

Lep pozdrav

Jana Sirk Nada Duler

Podjetje Logos.si ravnateljica

**Kaj potrebujem za dostop do portala?**

Za dostop do portala potrebujete le uporabniško ime in geslo.

**Kje lahko dobim up. ime in geslo?**

Up. ime in geslo dobite v šoli, ki jo obiskuje vaš otrok.

**Kje se lahko prijavim na portal Lo.Polis?**

Na portal se prijavite na spletni strani [lopolis.si](http://www.lopolis.si).

**Zakaj je postal del dostopa do portala plačljiv (PRO paket z vsebinami redovalnice in dnevnika)?**

Portal je celovito okolje, kjer starši lahko vidite podatke o otroku in komunicirate s šolo, plačuje pa se elektronski dostop do šolskih vsebin. Za delovanje portala je potreben razvoj, vzdrževanje, prostor na strežnikih, zagotavljanje varovanja podatkov, skladnosti z GDPR in drugo, kar zahteva veliko časa in sredstev, zato smo primorani polni dostop do vsebin zaračunavati.

**Kako se naročim na dostop do PRO paketa?**

Dostop do Lo.Polis PRO paketa naročite elektronsko preko portala Lo.Polis. Najprej se z up. imenom in geslom prijavite na portal. Nato boste na desni strani videli oglas za PRO paket. Kliknite ga, pod PRO paketom pa kliknite Naroči. Obenem se bo na portalu izpisalo obvestilo: »Naročili ste se na Lo.Polis PRO paket. Podatke za plačilo PRO paketa dobite s klikom na to obvestilo.« Ko kliknete na obvestilo, se pojavijo možnosti plačila (predračun, QR koda, podatki za plačilo). Rok plačila za PRO paket je 14 dni. Če dostopa v tem času ne plačate, se vam samodejno izključi.

**Kaj vidim v Lo.Polis PRO paketu?**

V PRO paketu vidite ocene, napovedana ocenjevanja znanja, izostanke, domače naloge, pohvale in graje, vzgojne ukrepe, šolski koledar, urnik ter nadomeščanja, obenem pa ste obveščeni o izostankih, ocenah in sodelovanju pri pouku na mail ali telefon. Poleg tega so vam na voljo tudi vse vsebine START paketa.

**Ali se moram na dostop do PRO paketa obvezno naročiti?**

Ne, na dostop do PRO paketa se naročite po lastni želji. Če se na dostop do PRO paket ne želite naročiti, boste imeli na razpolago dostop do START paketa.

**Koliko stane dostop do Lo.Polis PRO paketa?**

Cena dostopa do PRO paketa je 26 eur/leto za enega otroka ter 42 eur/leto za dva ali več otrok.

**Ali imam kot starš dveh ali več otrok pri dostopu do paketa kaj popusta?**

Da, imate. Za dva ali več otrok je cena dostopa 42 eur/leto.

**Koliko stane dostop do Lo.Polis PRO paketa za dva starša?**

Dostop do Lo.Polis PRO paketa za dva starša stane 26 eur za vsakega starša (torej 2 x 26 eur/leto).

**Ali je možno, da šola ne omogoča dostopa do PRO paketa?**

Da, to je možno. Šola se sama odloči, ali boste starši imeli plačljivi dostop do vsebin.

**Kaj pa, če se ne želim naročiti na dostop do PRO paketa, a bi vseeno imel rad vpogled v ocene?**

Če se ne želite naročiti na dostop do PRO paketa, vam je na voljo dostop do brezplačnega dela portala – Lo.Polis START paket. V ta paket ocene niso vključene. Za vpogled v ocene se morate naročiti na dostop do PRO paketa.

**Kaj vidim v Lo.Polis START paketu?**

V START paketu vidite sporočila (komunikacija z razrednikom in šolo), urnik, dogodke, nadomeščanja ter prijave na izpite. Če šola omogoča, lahko otroka odjavljate od obrokov ter imate pregled nad prevzetimi in odjavljenimi obroki. Prav tako otroka lahko prijavljate na interesne dejavnosti, jutranje varstvo in podaljšano bivanje ter na obvezne in neobvezne izbirne predmete.

**Ali se še vedno lahko naročim na eRedovalnico?**

eRedovalnica ne obstaja več, namesto nje imate na voljo dostop do Lo.Polis PRO paketa, kjer poleg ocen vidite tudi odsotnosti, domače naloge, graje, pohvala, vzgojne ukrepe … Za naročilo dostopa do PRO paketa ne potrebujete obrazca, na portalu [lopolis.si](http://www.lopolis.si) oddate elektronsko naročilo (potrebujete pa uporabniško ime in geslo za portal, ki ga dobite v šoli).

**Ali se še vedno lahko naročim na eSporočila?**

eSporočila ne obstajajo več. Na portalu Lo.Polis vam je na voljo dostop do Lo.Polis PRO paketa, v sklopu katerega ste obveščeni o ocenah in sodelovanju pri pouku na mail ali telefon. Za naročilo dostopa do PRO paketa ne potrebujete obrazca, na portalu [lopolis.si](http://www.lopolis.si) oddate elektronsko naročilo (potrebujete pa uporabniško ime in geslo za portal, ki ga dobite v šoli).

**Kje dobim več informacij?**

Več informacij o portalu Lo.Polis dobite na spletni strani [lopolis.si](http://www.lopolis.si) , kjer nam lahko pišete preko spletnega obrazca »Kontaktirajte nas«.

Kranj, 20. 8. 2021